**LĪGUMS Nr. SPSS-\_\_\_-\_\_\_-lī**

**par profesionālās ievirzes izglītības programmas apguvi**

Rīgā

\_\_\_\_\_\_\_\_\_\_\_\_\_\_\_\_\_\_\_\_

datums

|  |
| --- |
| Rīgas Šaha skola |
| (profesionālās ievirzes izglītības iestādes nosaukums) |

(turpmāk – Skola), tās direktores Līgas Ungures personā, kura darbojas uz nolikuma pamata, un

|  |
| --- |
| (turpmāk – Vecāks) |
| (izglītojamā likumiskā pārstāvja vārds, uzvārds) |

kopā šajā līgumā – Līdzēji, noslēdz šādu līgumu:

**1. Līguma priekšmets**

1.1. Šis līgums nosaka kārtību, kādā tiek veikta izglītojamā (turpmāk – Izglītojamais)

|  |
| --- |
|  |
| (izglītojamā vārds, uzvārds, personas kods) |

apmācība profesionālās ievirzes izglītības programmā (turpmāk – Programma)

|  |
| --- |
| ŠAHS, licencēšanas ID P-2339, programmas kods 20V813001 |
| (programmas nosaukums, licences numurs, programmas kods) |

1.2. Izglītojamais profesionālās ievirzes izglītības programmā ir uzņemts 20\_\_\_. gada \_\_\_.\_\_\_\_\_\_\_\_\_\_\_\_\_\_\_.

**2. Līdzēju tiesības un pienākumi**

2.1. Skola apņemas:

2.1.1. nodrošināt Programmas īstenošanu atbilstoši normatīvajiem aktiem, lai Izglītojamais varētu apgūt

|  |
| --- |
| ŠAHU |
| (specialitāte) |

atbilstoši profesionālās ievirzes izglītības programmas mācību stundu plānam.

2.1.2. nodrošināt apmācību profesionāli kvalificētu pedagogu vadībā;

2.1.3. nodrošināt drošu un draudzīgu vidi Skolas nodarbībās un pasākumos; atbildēt par Izglītojamo veselību, drošību un tiesību ievērošanu Programmas īstenošanas laikā;

2.1.4. nodrošināt ar nepieciešamajām telpām un mācību līdzekļiem;

2.1.5. veicināt Izglītojamā piedalīšanos Skolas rīkotajos pasākumos un savlaicīgi informēt Vecāku par plānotajiem pasākumiem Skolā;

2.1.6. iepazīstināt Izglītojamo un Vecāku ar Skolas iekšējās kārtības noteikumiem un citiem normatīvajiem aktiem, kas attiecināmi uz Programmas īstenošanu;

2.1.7. aprēķināt līdzfinansējumu (turpmāk – mācību maksu) atbilstoši Rīgas domes 2012.gada 2.oktobra saistošajiem noteikumiem Nr.188 “Par līdzfinansējuma samaksas kārtību profesionālas ievirzes izglītības programmu apguvei Rīgas valstspilsētas pašvaldības izglītības iestādēs” un Rīgas domes 2012.gada 2.oktobra lēmumam Nr.5340 “Par līdzfinansējuma apmēru profesionālās ievirzes izglītības programmām Rīgas valstspilsētas pašvaldības izglītības iestādēs” (turpmāk abi kopā – Rīgas domes lēmumi);

2.1.8. līdz katra mēneša 20.datumam izsniegt Vecākam rēķinu par Skolas sniedzamajiem izglītības pakalpojumiem kārtējā mēnesī;

2.1.9. veikt mācību maksas pārrēķinu atbilstoši faktiski Izglītojamam sniegtajiem pakalpojumiem iepriekšējā mēnesī, ja Izglītojamais attaisnoti (iesniegta ģimenes ārsta izziņa) nav apmeklējis nodarbības un kavējuma periods ir ilgāks par divām kalendārajām nedēļām. Ja kavējuma periodā neapmeklētās mācību nodarbības tiek nodrošinātas citā savstarpēji saskaņotā laikā, mācību maksas pārrēķins netiek veikts;

2.1.10. veikt mācību maksas pārrēķinu par attiecīgo periodu esošajā mācību gadā, ja Vecāks ir iesniedzis Skolai iesniegumu un attiecīgos faktus apliecinošos dokumentus, uz kuru pamata iespējams saņemt atbrīvojumus no mācību maksas atbilstoši Rīgas domes lēmumiem;

2.1.11. ja Vecāks Līgumā noteiktajā kārtībā un termiņā nav samaksājis Skolai maksu par Skolas sniegtajiem pakalpojumiem par kārtējo mēnesi, Skola rakstiski brīdina Vecāku par parādsaistību esamību.

2.2. Skolai ir tiesības atteikt sniegt izglītības pakalpojumu, ja Izglītojamais nav nodrošinājis valsts noteiktās epidemioloģiskās drošības prasības.

2.3. Skolai ir tiesības izbeigt Līgumu un atskaitīt Izglītojamo no Skolas, ja:

2.3.1. Izglītojamais rupji vai atkārtoti pārkāpis Skolas nolikumu, Skolas iekšējās kārtības noteikumus un citus normatīvos aktus;

2.3.2. Vecāks Līgumā noteiktajā kārtībā un termiņā vairāk nekā trīs mēnešus nav veicis mācību maksas maksājumus Skolai par sniegtajiem pakalpojumiem.

2.4. Skolai ir tiesības prasīt zaudējumu atlīdzību no Vecāka par Skolai nodarītajiem materiālajiem zaudējumiem Izglītojamā vainas dēļ.

2.5. Vecāks apņemas:

2.5.1. atbilstoši Rīgas domes lēmumiem un Skolas izsniegtajam rēķinam samaksāt mācību maksu par katru mēnesi atkarībā no izglītības programmas ilguma, maksājumus veicot līdz esošā mēneša 25.datumam. Par līgumā noteikto maksājumu samaksas dienu tiek uzskatīta šo maksājumu saņemšana Skolas norādītajā bankas kontā;

2.5.2. savlaicīgi iesniegt Skolai iesniegumus un attiecīgos faktus apliecinošos dokumentus mācību maksas atbrīvojumu noteikšanai vai atlaižu aprēķināšanai atbilstoši Rīgas domes lēmumiem;

2.5.3. sekot Izglītojamā Skolas nodarbību apmeklējumiem;

2.5.4. sadarboties ar Skolu un Izglītojamā pedagogiem, sniegt informāciju, kas saistīta ar Izglītojamā izglītošanu un audzināšanu, sekmēt Izglītojamā izglītošanos un iesniegt nepieciešamās izziņas;

2.5.5. Izglītojamā slimības gadījumā savlaicīgi par to ziņot Skolai un iesniegt prombūtni attaisnojošus dokumentus, kas attaisno kavētās stundas;

2.5.6. rūpēties, lai Izglītojamais ievēro Skolas iekšējo kārtību reglamentējošos normatīvos aktus, valsts noteiktās epidemioloģiskās drošības prasības Programmas īstenošanas vietās, kā arī sabiedrībā pieņemtās morāles un ētikas normas. Ar Skolas iekšējo kārtību reglamentējošiem dokumentiem Vecāks tiek iepazīstināts parakstot līgumu;

2.5.7. saudzīgi izturēties pret Skolas mantu un atlīdzināt Skolai zaudējumus, kas radušies Izglītojamā vai savas neatļautas rīcības rezultātā;

2.5.8. sniegt precīzu un aktuālu informāciju par saviem saziņas līdzekļiem: tālruni un e-pasta adresi, izmaiņu gadījumā informēt par to Skolu ne vēlāk kā trīs darbadienu laikā;

2.5.9. rūpēties par Skolas publisko tēlu, atbalstīt un pilnveidot tās tradīcijas;

2.5.10. rakstiski brīdināt Skolu par līguma izbeigšanu vienu nedēļu iepriekš, nokārtojot visas Līguma saistības.

2.6. Vecākam ir tiesības:

2.6.1. piedalīties mācību procesa pilnveidē un izglītības iestādes pašpārvaldē;

2.6.2. sniegt un saņemt informāciju par jautājumiem, kas saistīti ar Izglītojamā mācību gaitu, sasniegumiem u.c. informāciju, kas saistīta ar sekmīgu un pilnvērtīgu izvēlētās Programmas apguvi un tālāko profesionālo attīstību;

2.6.3. saņemt metodisku atbalstu no Skolas sekmīgai un pilnvērtīgai Izglītojamā izvēlētās Programmas apguvei.

**3. Personas datu aizsardzība**

3.1. Personas datu apstrādes pārzinis ir Rīgas valstspilsētas pašvaldība Skolas personā, Pērnavas ielā 10, Rīgā, tālr. nr. 67474140, 67474141, sahaskola@riga.lv.

3.2. Personas datu aizsardzības speciālists ir Rīgas valstspilsētas pašvaldības Centrālās administrācijas Datu aizsardzības un informācijas tehnoloģiju un drošības centrs, adrese Dzirciema ielā 28, Rīga, LV-1007; e-pasts: dac@riga.lv.

3.3. Personas datu apstrādes pamata nolūki ir: informācijas saņemšana saistībā ar bērna uzņemšanu Skolā; organizēt un nodrošināt mācību procesu; Skolas pedagoģiskā procesa organizēšana, lai nodrošinātu nepieciešamās obligātās dokumentācijas uzturēšanu, izglītojamā personas lietas vešana; nodrošināt izglītojamā profilaktisko veselības aprūpi; uzraudzīt izglītojamā veselības stāvokli; Skolas procesa pārvaldības plānošana un prognozēšana, pētniecība un statistiskā analīze; problēmu, sūdzību un citu notikumu pārbaude; komunikācijai, video novērošana saistībā ar noziedzīgu nodarījumu novēršanu vai atklāšanu saistībā ar īpašuma aizsardzību un personu vitāli svarīgu interešu aizsardzību, tajā skaitā dzīvības un veselības, aizsardzību.

3.4. Vairāk informācijas par Skolas veikto personas datu apstrādi pieejama Skolas tīmekļvietnē www.sahaskola.lv.

3.5. Izglītojamā personas datu apstrāde saistībā ar viņa fotografēšanu un filmēšanu Skolas organizētajos pasākumos tiek veikta saskaņā ar šā līguma pielikumu.

**4. Līguma darbības termiņš, tā grozīšanas kārtība**

4.1. Šis līgums stājas spēkā ar tā parakstīšanas brīdi. Līgums tiek izbeigts, kad Izglītojamais ir absolvējis Skolu, izstājies no Skolas vai tiek atskaitīts no Skolas, un pilnībā izpildītas Līguma saistības.

4.2. Jebkuri līguma grozījumi un papildinājumi tiek noformēti ar rakstisku vienošanos, kas kļūst par šī Līguma neatņemamu sastāvdaļu.

**5. Līdzēju atbildība**

5.1. Līdzēji neatbild par līgumsaistību neizpildi nepārvaramas varas apstākļos, kuri padara neiespējamu šī līguma izpildi vai Līdzēju darbību. Nepārvarama vara šī līguma izpratnē ir dabas katastrofas, jebkura rakstura militāras operācijas, epidēmijas un citi ārkārtēja rakstura faktori, kurus Līdzēji nevarēja paredzēt līguma izpildes laikā.

5.2. Nepārvaramas varas apstākļu iestāšanās gadījumā Līdzējs, kura pienācīga saistību izpilde kļūst neiespējama, nekavējoties rakstveidā par to paziņo otram Līdzējam.

5.3. Visus strīdus un domstarpības par šī līguma Līdzēju līgumsaistību izpildi Līdzēji risina sarunu ceļā. Gadījumā, ja Līdzēji nevienojas sarunu ceļā, strīdi un domstarpības izšķirami tiesā saskaņā ar spēkā esošajiem normatīvajiem aktiem.

5.4. Līdzēji ir savstarpēji atbildīgi par precīzu un savlaicīgu līguma noteikumu izpildi.

5.5. Līdzējs, kas nav izpildījis savas Līgumā noteiktās saistības, atlīdzina otram Līdzējam zaudējumus, kas radušies saistību neizpildes rezultātā, izņemot gadījumus, ja Vecāks nav ievērojis šā līguma 2.5.10.apakšpunktu.

**6. Citi noteikumi**

6.1. Šis līgums ir saistošs Līdzējiem, to pilnvarotajām personām, kā arī tiesību un saistību pārņēmējiem.

6.2. Līdzēji apņemas nekavējoties paziņot viena otram par savas atrašanās vietas vai citas būtiskas informācijas izmaiņām, kas var ietekmēt līguma pienācīgu izpildi un uzņemas pilnu atbildību par šī pienākuma savlaicīgu nepildīšanu.

6.3. Šis līgums sastādīts latviešu valodā uz 3 lapām divos eksemplāros, katram Līdzējam pa vienam eksemplāram.

**7. Līdzēju rekvizīti un paraksti**

|  |  |  |  |  |  |  |
| --- | --- | --- | --- | --- | --- | --- |
| Rīgas Šaha skola | | |  |  | | |
| (iestādes nosaukums) | | |  | (vecāka vārds, uzvārds) | | |
| Pērnavas iela 10, Rīga, LV-1012 | | |  |  | | |
| (iestādes juridiskā adrese) | | |  | (vecāka deklarētā adrese) | | |
| 67474140; 67474141, sahaskola@riga.lv | | |  |  | | |
| (tālruņa numurs, elektroniskā pasta adrese) | | |  | (tālrunis) | | |
| Norēķinu rekvizīti | | |  | |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  | - |  |  |  |  |  | | | |
| Rīgas valstspilsētas pašvaldība | | |  | (personas kods) | | |
| 90011524360 | | |  |  | | |
| (reģistrācijas numurs) | | |  | (elektroniskā pasta adrese) | | |
| Luminor Bank AS, RIKOLV2X | | |  |  | | |
| (banka, bankas kods) | | |  |  | | |
| LV63RIKO0021000916071 | | |  |  | | |
| (konta numurs) | | |  |  | | |
|  |  |  |  |  |  |  |
| (paraksts\*) |  | (paraksta atšifrējums) |  | (paraksts\*) |  | (paraksta atšifrējums) |

\* neaizpilda, ja līgums parakstīts ar drošu elektronisko parakstu

Pielikums

Līgumam par profesionālās ievirzes izglītības programmas apguvi

**Piekrišana bērna personas datu apstrādei saistībā ar viņa fotografēšanu un filmēšanu**

Skola veic savu organizēto pasākumu fotografēšanu un filmēšanu, saistībā ar dažādām Skolas organizētām aktivitātēm un pasākumiem, kurās ir iesaistīti izglītojamie, lai veidotu un atspoguļotu Skolas dzīvi un vēsturi, tai skaitā attēlu jeb fotogrāfiju formā.

Neviena Skolā uzņemta fotogrāfija vai video nedrīkst tikt publicēta (tas attiecas arī uz jebkuru sociālo mediju platformu, piemēram, Instagram, Facebook, Twitter, YouTube vai Vimeo – neatkarīgi no privātuma iestatījumiem – vai kā citādi) bez katras personas (datu subjekta) skaidras piekrišanas, nepilngadīga izglītojamā gadījumā bez likumiskā pārstāvja skaidras piekrišanas.

Attiecīgā izglītojamā likumiskie pārstāvji var Skolā fotografēt vai filmēt savu bērnu.

Šī principa ievērošana ir atkarīga no uzticības starp Skolas darbiniekiem, izglītojamā likumiskajiem pārstāvjiem, un citām personām, kas saistītas ar Skolu. Šī principa pārkāpums ir tiesību aktu pārkāpums un līdz ar to Skolas ētikas pārkāpums, kas tiks uzskatīts par nopietnu Skolas noteikumu un nosacījumu pārkāpumu.

Skolas darbinieki drīkst filmēt vai fotografēt tikai, izmantojot Skolas (pašvaldības) ierīces (piemēram, Skolas izdotas kameras, tālruņus vai planšetdatorus), un šādas fotogrāfijas var izmantot tikai Skolas profesionālo pienākumu veikšanā, piemēram, lai izveidotu informāciju par bērna izglītības apguvi, gada grāmatās, vai Skolas svinīgos pasākumos.

Izmantojot Skolas ierīces, skolas darbinieki var fotografēt izglītojamos attiecīgajos Skolas pasākumos. Pēc tam fotogrāfijas būs pieejamas izglītojamo likumiskajiem pārstāvjiem, lai informētu viņus par izglītojamo aktivitātēm, kamēr viņi atrodas ārpus mājām.

Fotogrāfijas un/vai izglītojamā videoattēls var tikt publicēts Skolas tīmekļvietnē, drukātajos izdevumos, gada grāmatās, pašvaldību un citos medijos vai līdzīgos ar Skolu saistītos resursos. Ja fotogrāfijas un izglītojamā videoattēls tiks publiskots tīmekļvietnēs, tie netiks sasaistīti ar izglītojamā vārdu, uzvārdu. Ja Jūs vai Jūsu bērns vēlēsies viņa/viņas fotogrāfiju dzēšanu no Skolas tīmekļvietnes, drukātā izdevuma (līdz brīdim, kad tas ir nodrukāts), gada grāmatās (līdz brīdim, kad tas ir nodrukāts) utt., Jūs varat atsaukt savu piekrišanu sazinoties ar Skolu.

*Saistībā ar minēto lūdzu atzīmējiet* ***tikai vienu variantu****:*

|  |  |
| --- | --- |
| 1. Ja Jūs **piekrītat**, ka Jūsu bērna fotogrāfiju un videoattēlu iegūst un izmanto **visiem** iepriekš minētajiem mērķiem, kā daļu no Skolas aktivitātēm un pasākumiem un ietver iepriekš minētajos līdzekļos, lūdzu atzīmējiet |  |
| 1. Ja Jūs **nepiekrītat**, ka Jūsu bērna fotogrāfiju un videoattēlu iegūst un izmanto **visiem** iepriekš minētajiem mērķiem, kā daļu no Skolas aktivitātēm un pasākumiem un ietver iepriekš minētajos līdzekļos, lūdzu atzīmējiet |  |
| 1. Ja Jūs **piekrītat**, ka Jūsu bērna fotogrāfija un videoattēlu iegūst un izmanto visiem iepriekš minētajiem mērķiem, bet **nepiekrītat**, ka Jūsu bērna fotogrāfiju izvieto **Skolas tīmekļvietnē (t.sk. sociālajos tīklos)**, lūdzu atzīmējiet |  |

Apliecinu, ka man ir tiesības pārstāvēt iepriekš minēto nepilngadīgo personu un viņa vārdā sniegt piekrišanu personas datu apstrādei.

Papildu informācija:

1. Personas datu saņēmēji – Skola, attiecīgā pašvaldības struktūrvienība/iestāde, kurai ir saistība ar minēto pasākumu, kur fotografē un/vai filmē, kā arī jebkura persona, kas likumīgi piekļūst publiskiem resursiem (piemēram Skolas tīmekļvietne, vai sociālajos tīklos), kur ar Jūsu atļauju ir izvietotas fotogrāfijas un videoattēli.
2. Jūsu bērna personas datus glabās līdz brīdim, kad Jūs lūgsiet dzēst sava bērna foto un video attēlu vai iebildīsiet sava bērna foto attēla un video attēla publiskošanai.

|  |  |  |  |  |
| --- | --- | --- | --- | --- |
|  |  |  |  |  |
| *(paraksts\*)* |  | *(paraksta atšifrējums)* |  | *(datums\*)* |

\* neaizpilda, ja parakstīts ar drošu elektronisko parakstu